פלאות

פלאות הוא סרט קולנוע ישראלי, בבימויו של אבי נשר, שיצא לאקרנים ב-2013. זהו סרט מתח קומי המהווה מחווה לז'אנר הפילם נואר. במרכז הסרט עומדת דמותו של צעיר המכונה "ארנב" (אורי חזקיה), הפותח את דלת ביתו בפני חוקר פרטי (אדיר מילר) לצורך תצפית על דירה נטושה ממול, אליה הוכנס רב מקובל מפורסם על ידי אנשיו. ישנם קטעי אנימציות דו-ממד ייחודיים המשולבים בסרט. האנימציה נעשתה על ידי צוות אנימטורים בראשות אבי בלייר. הסרט שאב השראה מפרשת היעלמותו של ניר בן ארצי. ארנב הוא כינויו של צעיר חילוני (אורי חזקיה) המתגורר בירושלים ועובד כברמן בפאב בעיר, לצד בת זוגו לשעבר, וקס (אפרת גוש), שהחלה בתהליכי חזרה בתשובה. ארנב מצייר בלילות ציורי גרפיטי ברחבי העיר ולובש מסיכה כדי להסתיר את פניו מפחד החוק. ערב אחד צופה ארנב בשלושה גברים דתיים (אלברט אילוז, אלון דהן ועופר יער) המכניסים אדם מכוסה בשמיכה אל תוך דירה נטושה הנמצאת אל מול חלונו. למחרת פונה אל ארנב חוקר פרטי בשם יעקב גיטיס (אדיר מילר), המבקש להשתמש בדירתו של ארנב לצורך תצפית על הדירה הנטושה ובתמורה לתשלום. ארנב מתנדנד בין סירוב והסכמה, אך בהמשך נעתר ארנב לבקשת החוקר, ומתקין בדירה מצלמה נסתרת. משלב זה חייו מסתבכים בפרשה הכוללת מקובל נערץ בשם שמעיה כנפו (יהודה לוי), אשה יפהפייה בשם אלה גורסקי גיסתו של הרב, המתחקה אחריו (יובל שרף), ומגוון דמויות ירושלמיות נוספות. עלילת הסרט הושפעה מפרשת היעלמותו של הרב ניר בן ארצי. אבי נשר נפגש עם שאנן סטריט סולן הדג נחש לצורך שילוב שירים שלו בפסקול של סרט שתכנן להוציא. במהלך ההיכרות שלהם הראה סטריט הירושלמי לנשר דמויות ומקומות ייחודיים בירושלים ובמסגרת זו עלה במוחו של נשר הרעיון לכתוב תסריט משותף שבמרכזו ירושלים והדמויות שסובבות אותה. על אף שלסטריט לא היה כל ניסיון בכתיבת תסריטים הוא הסכים להצעה. דמותו של "ארנב" מבוססת במקצת על חייו של סטריט עצמו ולדבריו הבר שהוא עובד בו והדמויות סביבו, דומות לעבודותיו של סטריט בעברו. ולמרות זאת הם החליטו שהוא לא יהיה אמן מוזיקלי, אלא צייר ואמן גרפיטי. הפילם נואר (הסרט האפל) הוא סגנון בימוי שמאופיין בתאורה מוצללת (ולעיתים צילום בשחור לבן), עולם ניהליסטי, גיבור ציני וקודר שלעיתים קרובות מגלם בלש או חוקר פרטי, אי צדק, אישה קטלנית (פאם פאטאל), וזוויות צילום לא שגרתיות. פלאות מהווה מחווה לסרטי הפילם נואר שהחלו להופיע בשנות ה-40 של המאה ה-20. בסרט פלאות יש רבים ממאפיינים אלו, ארנב (אורי חזקיה) הסרט מזכיר את אל. בי ג'פריז מהסרט חלון אחורי של היצקוק. בדומה לפלאות, בסרט חלון אחורי גיבור הסרט צופה מחלון ביתו על שכניו ומגלה סודות אפלים עליהם. יעקב גיטיס (אדיר מילר) מזכיר את דמותו של ג'ייק (ג'ייקוב) גיטיס מהסרט צ'יינהטאון של פולנסקי, דמות של בלש לשעבר קשוח וציני שרודף צדק בעולם חסר צדק. לבושו של יעקב, מעיל וכובע, מזכיר את לבושם של דמויות רבות מסרטי פילם נואר לדוגמה ולטר נף (ביטוח חיים כפול) או ג'ון פרגסון (ורטיגו). סגנונו המפוקח והקשוח של יעקב תואם את זה של בלשי הפילם נואר. דמותה של אלה (יובל שרף) מהווה את דמות האישה הקטלנית (פאם פאטל). אישה יפה ומלאת תשוקה המסתירה סודות אפלים מעברה. בדומה לסרטים כמו הנץ ממלטה, צ'יינהטאון או ורטיגו, האישה הקטלנית שמסתירה סודות אפלים שוכרת את שירותיו של בלש פרטי קשוח. במהלך העלילה מתבררים מניעיה האמיתיים של האישה הקטלנית, בעוד הבלש ממשיך בחקירתו ורודף צדק מעבר לגבולות עבודתו. בנוסף, בדומה לסרטים כמו חלון אחורי או קטיפה כחולה, גיבור תמים לכאורה שמונע על ידי סקרנות חוקר באופן עצמאי את האירועים ונקלע לפרשה מורכבת ומסוכנת. יעקב גיטיס (אדיר מילר) - חוקר פרטי קשוח, בעבר היה שוטר. מחווה לדמותו של ג'ייק גיטיס מהסרט צ'יינהטאון. חי לבד, אשתו עזבה אותו כי התחזקה בדת, שתי ילדיו לא מדברים איתו חוץ מאחד שנוהג להיפגש איתו בסתר מדי פעם. בעקבות התצפית שגיטיס עושה על הדירה הזאת הוא שולח את ארנב לשתול שם מצלמה נסתרת כדי לראות אם הוא בסדר ולדעת מהתוכניות של בז'רנו. בהמשך ארנב וכנפו מתחברים והוא מנסה לחבל בתוכנית של גיטיס ומספר לו את האמת למרות שגיטיס אמר לו במפורש לא לספר לו. בז'רנו ועוזריו לוקחים את כנפו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות. בסוף הסרט נראה שנוצר איזה שהוא התחלה של קשר בינו לבין וקס. אריאל "ארנב" נבון (אורי חזקיה) - ברמן ואומן גרפיטי ירושלמי המשכיר את דירתו לבלש גיטיס לשם תצפית. חבר ילדות של חיים ״חלאה״ קונה ממנו סמים וגם פורץ איתו ועם אלה לדירה של גיטיס כדי לגנוב בחזרה את המחשב שגיטיס לקח מהבית שלו, ידיד של וקס, בהמשך נראה שהוא מתקרב טיפה לאלה. בעקבות התצפית שגיטיס עושה בדירתו גם הם מתקרבים למרות שהוא קשוח וגם מתקרב לכנפו ודואג לו וגם מביא לו אוכל מדי פעם. בעקבות התצפית שגיטיס עושה על הדירה הזאת הוא שולח את ארנב לשתול שם מצלמה נסתרת כדי לראות אם הוא בסדר ולדעת מהתוכניות של בז'רנו. בעקבות כך שהם מתחברים הוא מנסה לחבל בתוכנית של גיטיס ומספר לו את האמת למרות שגיטיס אמר לו במפורש לא לספר לו. בז'רנו ועוזריו לוקחים את כנפו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות. הרב שמעיה כנפו (יהודה לוי) - רב, ספק בעל כוחות, ספק נוכל, אשר נעלם במפתיע. דמותו מבוססת במקצת על הרב ניר בן ארצי. בז'רנו ועוזריו מענים אותו בדירה נטושה שממול הבית של ארנב, הם רוצים שכנפו יכתוב במחברת דברים רעים על עצמו ויתאבד, בעקבות התצפית שגיטיס עושה על הדירה הזאת הוא שולח את ארנב לשתול שם מצלמה נסתרת כדי לראות אם הוא בסדר ולדעת מהתוכניות של בז'רנו. ארנב וכנפו מתחלים להתחבר אחד לשני ובעקבות כך הוא מנסה לחבל בתוכנית של גיטיס ומספר לו את האמת למרות שגיטיס אמר לו במפורש לא לספר לו. בז'רנו ועוזריו לוקחים אותו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות. אלה (יובל שרף) - אחות אשתו של הרב כנפו. יפהפייה ומסתורית אשר שוכרת את שירותיו של יעקב גיטיס. וקס (אפרת גוש) - חברתו לשעבר של ארנב ועובדת איתו בבר כמלצרית, החלה בתהליכי חזרה בתשובה.בסוף הסרט נראה שנוצר איזה שהוא התחלה של קשר בניה לבין גיטיס. בז'רנו ועוזריו (אלברט אילוז, אלון דהן, עופר יער) - חוטפיו של הרב שמעיה כנפו, מענים אותו בדירה נטושה שממול הבית של ארנב, הם רוצים שכנפו יכתוב במחברת דברים רעים על עצמו ויתאבד, הם לוקחים אותו לקבר של עמוס נביא ורוצים לזרוק אותו מצוק אבל ארנב, אלה, וגיטיס הורסים להם את התוכניות. בלהה (הדס קלדרון) - אחותה הגדולה של אלה ואשתו המסורה והאוהבת של הרב שמעיה כנפו. חיים "חלאה" לוריא-אהרונוב (אבי דנגור) - חבר ילדות של "ארנב" וסוחר הסמים שלו. הוא אוהב שקוראים לו ״חלאה״ כי זה שם ממתג, פרץ עם ארנב ואלה לדירה של גיטיס כדי לגנוב את המחשב שלו שלקח מהבית של ארנב. קביליו (גברי בנאי) - לקוח קבוע בפאב שבו ארנב עובד. נוהג לשתות אלכוהול וטיפה להשתכר, רוצה להקים כל מיני עמותות לצימצום מחירים של אלכוהול ועוד כל מיני דברים, ומשתמש בראשי תיבות לשם של העמותות שרוצה להקים. בעל בית הקפה (שאנן סטריט) - חרדי, בעלים של בית הקפה השכונתי. רמי לוי - בתפקיד עצמו - מופיע בסרטון הסברה על מפעליו של הרב כנפו. פבלו אוטין, שיעורים בקולנוע - שיחות עם יוצרות ויוצרים ישראלים, הוצאת אסיה, 2017, הפרק "פלאות / שיחה עם אבי נשר", עמ' 170–193. "פלאות", במסד הנתונים הקולנועיים IMDb (באנגלית) "פלאות", באתר AllMovie (באנגלית) "פלאות", באתר Rotten Tomatoes (באנגלית) "פלאות", באתר ספר הקולנוע הישראלי "פלאות", באתר אידיבי "פלאות", במסד הנתונים הקולנועיים KinoPoisk (ברוסית) "פלאות", במיזם "אישים" לתיעוד היצירה הישראלית כתבות נירית אנדרמן, הסמס שהוביל לסרט החדש של אבי נשר, באתר הארץ, 2 באפריל 2012 לקראת "פלאות": שחקנים ויוצרים מספרים על אבי נשר, באתר וואלה, 4 ביוני 2013 אמיר בוגן, מופע הארנבים של אבי נשר: האנימציה ב"פלאות", באתר ynet, 4 ביוני 2013 יאיר רוה, "פלאות" של אבי נשר: צפייה ראשונה והאזנה לפסקול מאת אבנר דורמן, בבלוג הקולנוע "סינמסקופ", 26 באפריל 2013 עיר פלאות: ירושלים של אבי נשר ושאנן סטריט, באתר ynet, 19 במאי 2013 מאחורי הצלילים והקולות של הסרט "פלאות", באתר ynet, 28 במאי 2013 קרן נתנזון, יהודה לוי: "הייתי מטונף, לא התקלחתי", באתר ynet, 7 ביוני 2013 ביקורות אבנר שביט‏, "פלאות": אבי נשר במותחן מסתורי ומרגש, באתר וואלה, 6 ביוני 2013 פבלו אוטין, יהודה לוי עושה פלאות לסרטו של אבי נשר, באתר הארץ, 7 ביוני 2013 שמוליק דובדבני, "פלאות": הקסם הוליוודי, הסרט ישראלי, באתר ynet, 7 ביוני 2013 מאיר שניצר, איך הצליח אבי נשר להציג ב"פלאות" סרט נטול אמירה?, באתר The Post, 10 ביוני 2013 נחום מוכיח, קופסת קסמים: על הסרט "פלאות" של אבי נשר, באתר nrg‏, 12 ביוני 2013 אמיר בוגן, היה צחוקים: אבי נשר על "פלאות", באתר ynet, 17 ביוני 2013 ישי קיצ'לס, הלך הפלא, נשאר הסרט, באתר ישראל היום, 7 ביוני 2013 "פלאות", ביקורת. סינמסקופ, 7 ביוני 2013 נירית אנדרמן, הסמס שהוביל לסרט החדש של אבי נשר, באתר הארץ, 2 באפריל 2012